Fredagen bliver våd. Meget våd. Og prognoserne er blevet mere alvorlige henover natten. Således har DMIs meteorologer opgraderet varslet til kategorien 'voldsomt vejr' og udsendt varsel om kraftig regn og skybrud. DMI forventer mellem 25 og 35 millimeter regn på seks timer mellem klokken 14 og 02 natten til lørdag. Desuden advareres der mod lokale skybrud med mere end 15 millimeter regn på 30 minutter. Kraftig regn og skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter. Dertil skal bilister være ekstra opmærksomme på risiko for nedsat sigtbarhed på vejene.
Fredagens regnvejr bliver værre end antaget. Risiko for skybrud i Nordjylland fredag eftermiddag.